TV-gids Woensdag 18 Maart 2015
JY LEES NOU TV-gids Woensdag 18 Maart 2015
17:30 Geure uit die Vallei (kykNET): In hierdie uitsending sluit Nadia, ’n vriendin en voormalige kollega, asook ’n bekwame fyngebak-spesialis, by Chris aan vir ‘n dag van bak in die Franse styl. Op die teemaaltyd spyskaart is ’n keurige verskeidenheid kunswerkies in die kleine. Gekruide botterbroodjies gegeur met sprietuie, suurlemoenskil en peper, en bedek met roomkaas en gerookte salm is maar net die begin. Madeleines, klein sponskoekies oorspronklik van noord-oos Frankryk en ’n Tarte Tatin, ‘n onderstebo tert gevul met gekarameliseerde pruime, dra by tot hierdie uitsonderlike mengelmoes van soetgebak. ‘n Suikersoet palet wat selfs die mees uitsoekerige soettand sal oorrompel.
18:30 7de Laan (SABC2): Anna van Biljon laat nie met haar mors nie. Sal Neville weer haar vertroue kan wen of is dit te laat?
18:30 Villa Rosa (kykNET): Gunther maak ’n besigheidsbesluit, maar Saskia se nugtere denke lei hom tot ’n onaangename verrassing. Eben wag vir Cardo en Carina waarsku hom op ‘n susterlike manier. Die nette van Maryke se verraad druk Anthony verder in ’n hoek en sy toekoms lyk skielik nog meer duister wanneer hy ’n onverwagse oproep kry.
19:30 Binnelanders (kykNET): Hoesstroop is net die begin van Susanna se probleme, en Breggie wil deel wees van die pret en plesier – op ’n baie meer gereelde grondslag. Okkie en Ilse doen huisbesoek, en Tertius en Daleen maak gereed vir ’n onderhoud. Karli het planne met ’n joernalis, en Jana is bekommerd oor Susanna.
20:00 Kwêla (kykNET): Hendrik Botha wys ons sy allemintige Coca-Cola-versameling. Ons vier saam met Jans Rautenbach ’n groot mylpaal naby sy plaas, Oulap. Leon van Nierop praat oor Ballade vir ’n Enkeling en ons oefen vir die Cape Epic saam met Henning Blaauw.